section_heading: Radnja
paragraph_text: Druga sezona se odvija godinu dana nakon bitke s Mračnim Znakonošama, i do tada je Neo Domino opet ujedinjen sa Satelitom sa serijom mostova i autocesta koje podržavaju Turbo Dvoboje, a diskriminacija između dva dijela grada je gotovo nestala. Yusei i njegovi prijatelji se umjesto toga moraju suočiti s Carevima Iliastera, glavnim članovima tajne udruge kojoj je Rex pripadao, i koji koriste naprednu tehnologiju i protu-Sinkro taktike kako bi, po njihovom mišljenju, spasili budućnost od uništenja. To ih dovodi do Svjetskog prvenstva u Turbo Dvobojima (skraćeno WRGP, "World Riding Grand Prix") gdje se Yusei i njihova ekipa imenom Tim 5D's (imenovana prema 5 zmajeva) natječu s najjačim D-Trkačima u svijetu, uključivši robote, odmetnike iz Divljeg Zapada, i Nordijske bogove, dok se ne uspiju suočiti s Carevima Iliastera u finalu. Tada tri Cara otkriju svoj identitet: oni su putnici kroz vrijeme, koji su došli u Neo Domino kako bi spasili svijet od uništenja, što su prema njima uzrokovali Sinkro Prizivi i Ener-D reaktori koji pokreću Turbo Dvoboje. Tri Cara se potom ujedine u jednu osobu imenom Aporia, kojega Tim 5D's nakon mukotrpnog dvoboja uspjevaju poraziti, međutim to potakne dolazak goleme građevine na nebu imenom Božanski Hram, koji je zapravo uništeni Neo Domino iz budućnosti, koji se polako počinje spuštati na grad i s kojim Iliaster kani potaknuti reakciju kojom će spasiti svijet, ali uništiti cijeli grad i okolicu u procesu. Tim 5D's otputuje na Božanski Hram u nadi da ga zaustave, i suočavaju se s entitetom imenom Z-One, vođa Iliastera za kojeg se ispostavi da je zapravo Yuseijev klon iz budućnosti, i zadnji preživjeli čovjek na Zemlji u svom vremenu. Yusei se suoči sa Z-Oneom u dvoboju u nadi da će promijeniti budućnost nabolje, i nakon što porazi Z-Onea u čudesnom prevratu Z-One se svojevoljno žrtvuje da uništi Božanski Hram i spasi grad. Nakon obnove grada, Yusei i Jack imaju jedan konačni okršaj da ustavove tko je od njih najbolji, a zatim članovi Tima 5D's svaki pođe svojim putem, osigurajući da svijet dočeka svjetliju i bolju budućnost.